
Prae cunctis quae tot vidit spectacula seclis, 
Spectaclum ipsa, orbis maxima Roma caput, 

Nunc majus Tu, Magne Pater, Regum optime, praebes 
Quum primi assequeris tempora Clavigefi. 

Nulli Pontificum Petri Deus addidit annos, 
Hos uni jussit providus ire Tibi. 

Cernin'? Laetitia omnis circumfunditur Orbis, 
Et Te miraclum grande salutat ovans. 

Ah ferus ille est, nec nostro de sanguine cretus 
Qui Te non tota diligit ex anima. 

« Cuncta Deo similis vultum, vocemque, oculosque, 
(Sat vidisse semel) corda animosque rapis. 

Corda, animosque rapis, miserorum in rebus egenis 
Quum tua largus opum non sinis esse tua. 

Aut quum infesta manus turbas molita necemque, 
Nec semel, haud poenas persoluit meritas. 

Ecquid de Te non mirentur secula, quando 

Quae mente Ipse agitas, omnia summa refers? 

Communi nec enim terris datus esse videris 
Ritu horninum, Officio Te Deus esse parem 

Ingenti voluit, rebusque ruentibus unus 
Ut columen Mundi, praesidiumque fores. 

Quo non effrenis sese licentia versat; 

Quod jus, quod sanctum conscelerare timet? 

Bacchatur dudum Furiarum maxima terris» 
Quodlibet ausa nefas, ausa negare Deum. 

Quid struat heu! monstrum, miseranda Lutetia testis. 
Quae modo passa, animus vel meminisse stupet. 

Illa potens armis, luxuque, opibusque superba 
Nunc cinis, et bustum est civibus ipsa suis. 

« Discite justitiam moniti, et non temnere Divos » 
Inscriptum videor cernere ruderibus. 

Hos tristes inter casus, fraudesque, minasque 
In Te tota sita est sospite nostra salus. 

Fulsisse Atlanta ajunt Axem, at verius Orbis 
Atque aevi hujus Atlas dicier Ipse potes. 

Sospite Te, haud penitus res haec Romana fatiscet, 
Sospite Te, vigeat Relligionis honor. 

Justitiae vindex, custos rectique, piique, 
Unus fata hominum in pristina restitues. 

Immo novos per Te dabitur spectare triumphos 
Christiadum, nitidos Pax referetque dies. 

Vera cano; neque enim fallunt responsa piorum 
Pervulgata virum quos Deus aequus amat. 

Quin Divum simulacra ferunt sua signa dedisse; 
Incessura haec visa, haec visa movere oculos. 

Tunc tantum, o terrarum amor, o nostrum decus, o lux! 
Tunc tantum caeli debita regna petas. 

Tunc tibi thura urent, statuentque altaria gentes, 
Et seclo hmc nomen Tu, Pte IVone, dabis. 

II 16 Giugno 1871 

SONETTO 

Che giorno e questo, a cui pel Mondo tutto 
Egual fra tanti secoli non sorse ! 
Grazie e lodi al Signore, che soccorse 
Di cotanta allegrezza il nostro lutto. 

Ben la Furia d' inferno, che fa brutto 
Di sua bava ogni suo), le man si morse 
Or che il gran Veglio in Vaticano scorse 
Del maggior Piero ai lunghi d\ condutto. 

Empie guerre gli mosse, ma quel petto 
Ha V usbergo di Dio, scudo la Fede, 
Prodigio in trono, e piii se in ceppi stretto. 

Fremendo oggi novel trionfo vede: 
11 Mondo intero, che in un solo afletto 
Per si gran gtorno se gli prostra al piede. 

